open-index/open-wikipedia-markdown huggingface dataset:
எம். ஜே. ஜமால் மொய்தீன்

**எம். ஜே. ஜமால் மொய்தீன்** 1904 ஒரு சுதந்திர போராட்ட வீரர், கல்வியாளர், தொழிலதிபர், இந்திய அரசியல்வாதி என பண்முகத்தன்மை உடையவர் ஆவார். இவர் சென்னை மாகாணத்திற்க்கு 1962 ஆண்டில் இந்திய தேசிய காங்கிரசு கட்சியின் சார்பாக மாநிலங்களவைக்குத் தேர்ந்தெடுக்கப்பட்டார். இவரும், இவருடைய நண்பரும் சேர்ந்து உருவாக்கியதே திருச்சி ஜமால் முகமது கல்லூரி.

24 ஜனவரி 1975 ஆம் ஆண்டு தனது 75 வது வயதில் இறப்பெய்தினார்.*

## மேற்கோள்கள்

பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:தமிழகத் தொழிலதிபர்கள்
பகுப்பு:1975 இறப்புகள்
பகுப்பு:திருச்சி மாவட்ட மக்கள்
புரோப்பைல் பென்சோயேட்டு

**புரோப்பைல் பென்சோயேட்டு** (*Propyl benzoate*) என்பது C10H12O2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் எசுத்தர் என வகைப்படுத்தப்படும் இச்சேர்மம் உணவு சேர்க்கைப் பொருளாகப் பயன்படுத்தப்படுகிறது. 

## பயன்கள்

புரோப்பைல் பென்சோயேட்டு கொட்டைகளின் வாசனை மற்றும் இனிப்பான பழ வாசனை போன்ற சுவையைக் கொண்டது, இதனால் இது உணவுகளில் ஒரு செயற்கை சுவையூட்டும் முகவராகப் பயன்படுத்தப்படுகிறது. நுண்ணூயிர்க் கொல்லிகளின் பண்புகளையும் கொண்டுள்ளதால்  அழகுசாதனப் பொருட்களில் ஒரு பாதுகாப்புப் பொருளாகச் சேர்த்து பயன்படுத்தப்படுகிறது. இயற்கையில் இச்சேர்மம் இனிப்பு செர்ரி மற்றும் கிராம்பு தண்டுகளிலும், வெண்ணெயிலும் காணப்படுகிறது .

## தயாரிப்பு
மெத்தில் பென்சோயேட்டை புரோப்பனாலுடன் சேர்த்து பதிலீட்டு எசுத்தராக்கல் வினைக்கு உட்படுத்துவதால் புரோப்பைல் பென்சோயேட்டைத் தயாரிக்க முடியும். இதேபோல் பென்சாயிக் அமிலத்தை புரோப்பனாலுடன் சேர்த்து பிசர் எசுத்தராக்கல் வினையில் ஈடுபடுத்தியும் இதை தயாரிக்கலாம். 

## மேற்கோள்கள்

பகுப்பு:எசுத்தர்கள்
பகுப்பு:பென்சோயேட்டு எசுத்தர்கள்
பகுப்பு:உணவுச் சேர்பொருட்கள்
இலங்கை வனவிலங்கு சரணாலயங்களின் பட்டியல்

**சரணாலயங்கள்** இலங்கையின் பாதுகாக்கப்பட்ட பிரதேசங்களின் ஒரு வகுப்பாகும். இவை வனசீவராசிகளின் பாதுகாப்பு திணைக்களத்தினால் நிர்வகிக்கப்படுகின்றன.  சரணாலயங்கள் 1937 ஆம் ஆண்டின் விலங்குகள் மற்றும் தாவர பாதுகாப்பு கட்டளை (எண் 2) ஆல் நிர்வகிக்கப்படுகின்றன. மேலும் அமைச்சக ஒழுங்கமைப்பு மூலம் திருத்தப்படலாம் அல்லது அகற்றப்படலாம். சரணாலயங்களில் உள்ள அனைத்து வனவிலங்குகளும் பாதுகாக்கப்படுகின்றன. ஆனால் வாழ்விடம் அரசுக்கு சொந்தமான நிலத்தில் மட்டுமே பாதுகாக்கப்படுகிறது. இதனால் மனித நடவடிக்கைகள் தனியாருக்கு சொந்தமான நிலத்தில் தொடர அனுமதிக்கிறது. வேட்டையாடப்படுதல், கொலை செய்தல் அல்லது வேட்டையாடுவது, பறவைகள் மற்றும் ஊர்வன முட்டைகளை / கூடுகள் அழித்தல், காட்டு விலங்குகளை  தொந்தரவு செய்தல், விலங்குகளின் இனப்பெருக்கத்தில் குறுக்கிடுவது,  தாவரங்கள் மற்றும் விலங்குகளை சேதப்படுத்தக் கூடிய பொறி, வெடிகள், நச்சுப் பதார்த்தங்கள், தீ பற்றக் கூடிய பொருட்களை வைத்திருத்தல் அல்லது பயன்படுத்தல்  என்பன சரணாலயங்களில் தடை செய்யப்பட்ட நடவடிக்கைகள் ஆகும்.

சரணாலயங்களில் நுழைய அனுமதி தேவையில்லை. தற்போது இலங்கையில் 61 சரணாலயங்கள் உள்ளன, அவை 2,780 கி.மீ. 2 (1,073 சதுர மைல்) பரப்பளவைக் கொண்டுள்ளன.

## சரணாலயங்கள்

## குறிப்புகள்

## வெளி இணைப்புகள்

* வனவிலங்கு பாதுகாப்புத் துறை, இலங்கை

பகுப்பு:இலங்கையின் சுற்றுலாத் தலங்கள்
பகுப்பு:வனவிலங்குகள் காப்பகங்கள்
பராக்கிரம சமுத்திரம்

**பராக்கிரம சமுத்திரம்** (அல்லது மன்னர் பராக்கிரம கடல் அல்லது பராக்கிரமாவின் கடல்) என்பது ஒரு ஆழமற்ற நீர்த்தேக்கம் ஆகும். இவ் வாவி இலங்கையின் பொலன்னறுவையில் காணப்படுகின்றது. குறுகிய தடங்களால் இணைக்கப்பட்ட ஐந்து தனித்தனி நீர்த்தேக்கங்களை (தோபா, தம்புட்டுலு, எராபாடு, பூ, கட்டு டாங்கிகள்) கொண்டுள்ளது.

கி.பி 386 இல் கட்டப்பட்ட தோப்ப வெவா (சிங்களத்தில் வெவ = ஏரி அல்லது நீர்த்தேக்கம்) என்று வடக்கே நீர்த்தேக்கம் குறிப்பிடப்படுகிறது. நடுத்தர பிரிவு எரமுடு வெவா மற்றும் தெற்குப் பகுதி, மிக உயர்ந்த உயரத்தில், தம்புத்துலா வெவா, இரு பிரிவுகளும் சேர்க்கப்பட்டு, பராக்கிரமபாகு I மன்னரின் ஆட்சிக் காலத்தில் நீர்த்தேக்கம் விரிவடைந்தது. 

## குறிப்புகள்

## வெளி இணைப்புகள்
*

பகுப்பு:இலங்கையில் உள்ள குளங்கள்
பகுப்பு:வடமத்திய மாகாணம், இலங்கை
கொத்தமங்கலம் ஊராட்சி, திருவாரூர்

**கொத்தமங்கலம் ஊராட்சி** (*kothamangalam Gram Panchayat*), தமிழ்நாட்டின் திருவாரூர் மாவட்டத்தில் உள்ள திருத்துறைப்பூண்டி வட்டம்,  திருத்துறைப்பூண்டி ஊராட்சி ஒன்றியத்தில் உள்ளது.
 இந்த கிராம ஊராட்சி, திருத்துறைபூண்டி சட்டமன்றத் தொகுதிக்கும், நாகப்பட்டினம் மக்களவைத் தொகுதிக்கும் உட்பட்டதாகும்.

## மேற்கோள்கள்


பகுப்பு:திருவாரூர் மாவட்ட ஊராட்சிகள்
ஏ. கே. ரிபாயி

**ஏ.கே.ரிபாயி**  ஒரு இந்திய அரசியல்வாதி ஆவார். இவர் 1972 ஆம் ஆண்டு இந்திய ஒன்றிய முஸ்லிம் லீக் சார்பாக மாநிலங்களவைக்குத் தேர்ந்தெடுக்கப்பட்டார். இவர் “தமிழகத்தில் இஸ்லாமியர் வரலாறு” என்ற நூலை 1988 ஆம் ஆண்டு எழுதியுள்ளார்.

பகுப்பு:இந்திய முஸ்லிம்கள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:மாநிலங்களவை உறுப்பினர்கள்
நூர்ஜகான் ரசாக்

**நூர்ஜகான் ரசாக்** ஒரு இந்திய அரசியல்வாதி ஆவார். இவர் 1977 ஆம் ஆண்டு அனைத்திந்திய அண்ணா திராவிட முன்னேற்றக் கழகம் சார்பாக மாநிலங்களவைக்குத் தேர்ந்தெடுக்கப்பட்டார்.

## மேற்கோள்கள்


## வெளி இணைப்புகள்
*https://rajyasabha.nic.in/rsnew/pre_member/1952_2003/r.pdf

பகுப்பு:இந்திய முஸ்லிம்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம் பெண்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
ஒன்ஸ் அப்பான் எ டைம் இன் ஹாலிவுட்

**ஒன்ஸ் அபான் எ டைம் இன் ஹாலிவுட்** என்பது குவெண்டின் டேரண்டினோ எழுதி இயக்கிய 2019 ஆண்டு வெளியான மர்ம குற்றவியல் திரைப்படம் ஆகும். இப்படமானது கொலம்பியா பிக்சர்ஸ், போனா பிலிம் குரூப், ஹெய்டே பிலிம்ஸ், விஷனா ரொமாண்டிகா ஆகியோரால் தயாரிக்கப்பட்டு சோனி பிக்சர்சால் விநியோகிக்கப்பட்டது, இப்படமானது அமெரிக்கா மாற்றும் ஐக்கிய இராச்சிய கூட்டுத் தயாரிப்பில் உருவானது ஆகும். இப்படத்தில் லியோனார்டோ டிகாப்ரியோ, பிராட் பிட் , மார்கோட் ரொப்பி, எமிலி ஹிர்ஷ், மார்கரெட் குவாலி, திமோதி ஓலிஃபண்ட், ஆஸ்டின் பட்லர், டகோட்டா ஃபான்னிங், புரூஸ் டெர்ன், அல் பசீனோ ஆகியோர் நடித்துள்ளனர் . இந்த படத்தின் கதையானது 1960 களில் லாஸ் ஏஞ்சல்ஸில் நடப்பதாக உள்ளது.

*ஒன்ஸ் அபான் எ டைம் இன் ஹாலிவுட்* படத்தின் உலக வெளியீடானது 2019 மே 21 அன்று கான் திரைப்பட விழாவில் நடந்தது. அமெரிக்காவில் 2019 ஜூலை 26 அன்றும், 2019 ஆகஸ்ட் 14 அன்று ஐக்கிய இராச்சியத்திலும் திரையரங்கில் வெளியிட திட்டமிடப்பட்டுள்ளது. இப்படம் குறித்து விமர்சகர்கள் "ஒட்டுமொத்தமாக நேர்மறையான பார்வையை" வெளியிட்டுள்ளனர். 
## கதைச்சுருக்கம்
தொலைக்காட்சியில் நடித்தபடி ஹாலிவுட்டில நடிக்க வாய்ப்பு தேடிவருகிறார் டிகார்ரியோ. இவருடைய நண்பரும் திரைப்பட சண்டைக் கலைஞருமான பாரிட் பிட் உள்ளார். இந்நிலையில் டிகார்ரியோவின் பக்கத்து வீட்டில் வசித்துவருபவரும்  அமெரிக்காவின் பிரபல நடிகையும் இயக்குநர் ரோமன் பொலன்கியின் மனைவியான ஷாரோன் டேட் இவருது வயிற்றில் வளரும் எட்டுமாத குழந்தை, வீட்டில் இருந்த இன்னும் நால்வருடன் 1969 ஆம் ஆண்டு ஒரு நள்ளிரவில் கொல்லப்படுகிறார். இதுபோன்று பல கொலைகள் தொடர்ச்சியாக நடக்கின்றன. இந்த தொலையாளிகள் அடையாளம் காணப்படுவதும் கொலைக் கும்பலுக்கு எதிரான போடாட்டத்தில் இணைபிரியா நண்பர்களில் ஒருவர் உயிரிழக்க நேர்கிறது.   
## மேற்கோள்கள்

பகுப்பு:கொலையாளி பற்றிய திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2019 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:சீனத் திரைப்படங்கள்
மேகன் ராபினோ

**மேகன் அன்னா ராபினோ** (; born ஜூலை 5, 1985)  ஒரு அமெரிக்க தொழில்முறை கால்பந்து நடுக்கள வீரர் மற்றும் அகல நடுக்கள வீரர் ஆவார். அமெரிக்க மகளிர் கால்பந்து அணியின் சார்பாக இவர்  2019 பிக்பா மகளிர் உலகக் கோப்பையில் அதிக கோல் அடித்த 34 வயதுடைய பெண்மணி என்ற பெருமையைப் பெற்றார். மேலும் இவர் போட்டிகளில் 6 கோல்களுடன் தங்க காலணி விருதை வென்றார்.

## மேற்கோள்கள்

பகுப்பு:வாழும் மக்கள்
பகுப்பு:1985 பிறப்புகள்
கீட்டோ அமிலம்

**கீட்டோ அமிலங்கள்** (*Keto acids*) என்பவை ஒரு கார்பாக்சிலிக் அமிலக் குழுவையும் ஒரு கீட்டோன் குழுவையும் தன்னகத்தில் கொண்டுள்ள கரிமச் சேர்மங்களைக் குறிக்கும் . இவற்றை ஆக்சோ அமிலங்கள் என்றும் அழைக்கலாம். கீட்டோ அமிலங்கள் பலவற்றில் இடம்பெற்றுள்ள கீட்டோ குழுக்கள் நீரேற்றம் பெற்றவையாக உள்ளன. ஆல்பா கீட்டோ அமிலங்கள் குறிப்பாக கிரெப்சு சிட்ரிக் அமிலச் சுழற்சி, சர்க்கரைச் சிதைவு போன்ற உயிரியல் செயல்பாடுகளில் பங்கு கொள்கின்றன . 

*ஆல்பா-கீட்டோ அமிலங்கள் அல்லது கார்பாக்சிலிக் அமிலக் குழுவிற்கு அடுத்ததாக கீட்டோ குழு இடம்பெற்றுள்ள பைருவிக் அமிலம் போன்ற 2- ஆக்சோ அமிலங்கள் போன்றவை பொதுவாகக் காணப்படும் கீட்டோ அமில வகைகள் ஆகும் . கிரெப்சு சுழற்சியின் பகுதிப்பொருளான ஆக்சலோ அசிட்டிக் அமிலம் ஒரு முக்கியமான ஆல்பா கீட்டோ அமிலமாகும். குளூட்டாமிக் அமிலத்தின் வழிப்பெறுதியான 5 கார்பன் அணுக்கள் கொண்ட ஆல்பா-கீட்டோகுளூட்டாரேட்டும் மற்றொரு முக்கியமான ஆல்பா கீட்டோ அமிலமாகும். இது ஓர் இணைநொதியாக செயல்பட்டு செல் தொடர்பாடல் மற்றும் அவற்றின் ஒருங்கிணைப்பில் பங்கேற்கிறது. அமினோ குழுக்களை கீட்டோ அமிலத்திற்கு மாற்றும் அமின் மாற்ற வினைகளிலும் பொதுவாக இது பயன்படுத்தப்படுகிறது . ஆல்பா-கீட்டோ அமிலங்கள் அசைலேற்ற  முகவர்களாக விரிவான வேதியியல் பயன்பாடுகளைக் கொண்டுள்ளன .

*பீட்டா-கீட்டோ அமிலங்கள் அல்லது 3-ஆக்சோ அமிலங்கள் என்பவை மற்றொரு கீட்டோ அமில வகையாகும். இவற்றில் கீட்டோ குழு கார்பாக்சிலிக் அமிலத்திலிருந்து இரண்டாவதாக உள்ள கார்பன் அணுவுடன் இணைந்துள்ளது. அசிட்டோ அசிட்டிக் அமிலம் இதற்கு ஓர் உதாரணமாகும். கிளெய்சன் ஒடுக்க வினை வழியாக இவை உருவாக்கப்படுகின்றன. 

*காமா-கீட்டோ அமிலங்கள் அல்லது 4-ஆக்சோ அமிலங்கள் என்பவை கீட்டோ அமிலங்களில் மற்றொரு வகையாகும். இவற்றில் கீட்டோ குழு கார்பாக்சிலிக் அமிலத்திலிருந்து மூன்றாவதாக  உள்ள கார்பன் அணுவுடன் இணைந்துள்ளது. லெவலினிக் அமிலம் இதற்கு ஓர் உதாரணமாகும். 

உயிரினங்களின் வளர்சிதை மாற்றத்தில் பல்வேறு வகையான உட்சேர்க்கைப் பாதைகளில் கீட்டோ அமிலங்கள் தோன்றுகின்றன.  
உட்கொள்ளப்பட்ட சர்க்கரை மற்றும் கார்போவைதரேட்டு அளவு குறைவாக இருக்கும்போது  சேமிக்கப்பட்ட கொழுப்புகள் மற்றும் புரதங்கள் ஆற்றல் உற்பத்தியின் முதன்மை ஆதாரங்களாக உள்ளன, புரதங்களிலிருந்து கிடைக்கும் குளுக்கோசு புத்தாக்க அமினோ அமிலங்கள் குளுக்கோசாக மாற்றப்படுகின்றன. கீட்டோன் புத்தாக்க அமினோ அமிலங்கள் ஆல்பா கீட்டோ அமிலங்களாகவும் கீட்டோன்களாகவும் அமீன் நீக்கம் செய்யப்படுகின்றன.  
ஆல்பா கீட்டோ அமிலங்கள் முதன்மையாக கல்லீரல் உயிரணுக்களுக்குத் தேவையான  ஆற்றலாகவும், கொழுப்பு அமிலத் தொகுப்பு வினையிலும்  கல்லீரலில் பயன்படுத்தப்படுகின்றன.

## மேற்கோள்கள்

## புற இணைப்புகள்
* 

பகுப்பு:கீட்டோ அமிலங்கள்
கவிஞர் மீனவன்

thumb|கவிஞர் மீனவன் (பிறப்பு : 09-சனவரி-1933, மறைவு : 22-ஆகஸ்டு-2012)
நாகை மாவட்டத்தில் உள்ள தரங்கம்பாடியில் இலக்குவன், தைலம்மை தம்பதியினருக்கு   09-01-1933 அன்று மூத்த மகனாகப் பிறந்த கவிஞர் மீனவனின்  இயற்பெயர் **நாராயணசாமி** என்பதாகும். புலவர் பட்டமும் அதனை தொடர்ந்து சென்னைப் பல்கலைக்கழகத்தில் எம். ஏ. பட்டமும் பெற்றுத் தேர்ந்த **கவிஞர் மீனவன்** நாகை தேசிய மேல்நிலைப்பள்ளியில் முதுகலை தமிழாசிரியராக  பணியாற்றி ஓய்வு பெற்றார்.

**பேரறிஞர் அண்ணா, முத்தமிழ்க் காவலர் கலைஞர், புரட்சித் தலைவர் எம்.ஜி.ஆர்.**ஆகிய மூன்று முதல்வர்களிடமும் பரிசும் பாராட்டும் பெற்றவர்.

**“கொஞ்சும் குழந்தை” , “உழைக்கும் பரிதி”, “முத்திரைக்குமரி”, “சிந்தனைச்சிற்பி சிங்காரவேலர் பிள்ளைத்தமிழ்”, “பண்டைய தமிழரும், பரதவர் வாழ்வும் ”** என்னும் **5** நூல்களை எழுதி வெளியிட்டுள்ளார்.

கவிஞர் மீனவன் எண்ணற்ற பட்டிமன்றங்கள், கவியரங்கங்கள், இலக்கியத் திறனாய்வுக் கூட்டங்களை தலைமையேற்று நடத்தி இருக்கின்றார்.

தந்தை பெரியாரின் திராவிடக் கருத்துகளில் அதீத ஈடுபாடு கொண்டிருந்த **கவிஞர் மீனவன்,** நூற்றுக்கணக்கான சுயமரியாதை   திருமணங்களை தந்தை பெரியார் வழியில் நடத்தி வைத்தவர். **இருபதாம் நூற்றாண்டின் இணையற்ற 100 கவிஞர்கள் வரிசையில் இடம் பெற்றவர்.**

சிந்தனை சிற்பி சிங்காரவேலரின் மேல் கொண்ட பற்றின் காரணமாக அவர் பெயரில் **சிந்தனை சிற்பி மழலையர் பள்ளியை** அக்கரைப்பேட்டையில் தொடங்கியவர்.  நாகையில் பல்வேறு அமைப்புகளில் தன்னை இணைத்து சமுதாயப் பணியாற்றினார்.  இவரின் **ஒருமைப்பாடு** என்னும் பாடல் (கொஞ்சும் குழந்தை நூலில் இடம்பெற்றது) 5 ஆம் வகுப்பு தமிழ் பாடப் புத்தகத்திலும், **சிந்தனைச்சிற்பி** என்னும் பாடல் (முத்திரைக்குமரி என்னும் நூலில் இடம்பெற்றது ) 12 ஆம் வகுப்பு சிறப்புத் தமிழ் பாட புத்தகத்திலும் இடம் பெற்றது.

## குறிப்புகளும் மேற்கோள்களும்



பகுப்பு:தமிழறிஞர்கள்
பகுப்பு:மயிலாடுதுறை மாவட்ட மக்கள்
பகுப்பு:2012 இறப்புகள்
மெமோரிஸ் (2013 திரைப்படம்)

***மொமோரிஸ்*** என்பது 2013 இல் வெளிவந்த மலையாளத் திரைப்படம் ஆகும். இத்திரைப்படம் கிரைம் திரில்லர் வகையைச் சேர்ந்தது. ஜீது ஜோசப் இத்திரைப்படத்தை எழுதி இயக்கியிருந்தார். பிரித்விராஜ், விஜயராகவன், சுரேஷ் கிருஷ்ணா, எஸ்.பி. சிறீகுமார், மியா மற்றும் மேகனா ராஜ் இப்படத்தில் நடித்திருந்தனர்.

பின்னர் கே. முரளிதரன் மற்றும் சாந்தமுரளி ஆகியோர் ஆனந்தா வில்சன் என்ற பெயரில் தயாரித்திருந்தனர்.

இத்திரைப்படத்தில் பிருத்விராஜ் சாம் அலெக்ஸ் ஒரு குடிகார காவலராக நடித்திருந்தனர். நகரில் நடக்கும் தொடர் கொலைகளை கண்டறியக்கூடிய பணிக்கு நிர்பந்திக்கப்படுகிறார்.

## வெளியீடு
இத்திரைப்படம் 2013 ஆகஸ்ட் 9 இல் வெளிவந்தது.

## மறுஆக்கம்
இத்திரைப்படம் 2003 இல் வெளிவந்த கொரிய திரைப்படமான மெமோரியல் ஆஃப் மர்டர்ஸ் என்ற திரைப்படத்தின் பாதிப்பால் உண்டானது.

தமிழில் அருள்நிதி நடிப்பில் ஆறாது சினம் என்ற பெயரில் மறுஆக்கம் செய்யப்பட்டு வெளிவந்தது.

## ஆதாரங்கள்

## வெளி இணைப்புகள்
* 

பகுப்பு:இந்திய மலையாளத் திரைப்படங்கள்
பகுப்பு:2013 மலையாளத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:கொலையாளி பற்றிய திரைப்படங்கள்
ஆக்டைல் சாலிசிலேட்டு

**ஆக்டைல் சாலிசிலேட்டு** (*Octyl salicylate*) என்பது C15H22O3   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் எசுத்தர் என வகைப்படுத்தப்படும் இச்சேர்மத்தை சாலிசிலிக் அமிலத்துடன் 2-எத்திலெக்சனால் சேர்மத்தைச் சேர்த்து ஒடுக்க வினைக்கு உட்படுத்துவதன் வழியாகத் தயாரிக்கலாம். நிறமற்று, பூவின் மணத்துடன் எண்ணெய்த்தன்மை கொண்ட நீர்மமாக ஆக்டைல் சாலிசிலேட்டு காணப்படுகிறது. 2-எத்திலெக்சைல் சாலிசிலேட்டு என்ற பெயராலும் இதை அழைக்கலாம். சூரியனிலிருந்து வரும் புற ஊதாக் கதிரிலிருந்து பாதுகாக்க உதவும் குழைமங்களிலும் ஒப்பனைப் பொருட்களிலும் பகுதிப்பொருளாக இச்சேர்மம் பயன்படுத்தப்படுகிறது .

ஆக்டைல் சாலிசிலேட்டு மூலக்கூறின் சாலிசிலேட்டுப் பகுதி சூரிய ஒளியிலிருந்து வரும் புற ஊதா ஒளியை ஈர்த்துக் கொள்கிறது. இதனால் சூரிய ஒளியினால் உண்டாகும் தீங்கான விளைவுகளின் பாதிப்பிலிருந்து தோல் பாதுகாக்கப்படுகிறது. எத்திலெக்சனால் பகுதியானது ஒரு கொழுப்பு ஆல்க்காலாகும். நீரை எதிர்க்கும் பண்பையும் எண்ணெய் போல இளகும் தன்மையையும் இது கொடுக்கிறது. 
   
## மேற்கோள்கள்
 
* 

பகுப்பு:சாலிசிலேட்டு எசுத்தர்கள்
வசந்த் ரவி

**வசந்த் குமார் ரவி** அல்லது **வசந்த் ரவி** என்பவர் ஒரு இந்திய நடிகராவார். இவர் தமிழ்த் திரையுலகில் முதன்மையாக பணியாற்றி வருகிறார்.  மருத்துவராக இருந்து நடிகரானவர்  இவர். இவர் தனது முதல் படமான *[[தரமணி (திரைப்படம்)|தரமணியில்]]* முதன்மைக் கதாபாத்திரத்தில் நடித்ததன் வழியாக தமிழ்த் திரையுலகில் முக்கியத்துவம் பெற்றார். இப்படத்தில் நடித்ததற்காக நிறந்த அறிமுக நடிகராக 10 வது விஜய் விருதுகள் மற்றும்   ஜியோ 65 வது தென் பிலிம்பேர் விருதுகளிலும் 2018 ஆண்டு பெற்றார். வசந்த்  திரைப்பட நடிகராக ஆவதற்கு முன்பு மான்செஸ்டரில் பகுதிநேர மருத்துவராக பணியாற்றினார்.

## திரைப்பட வாழ்க்கை
*[[கற்றது தமிழ்]]*,  *[[தங்க மீன்கள்]]* உள்ளிட்ட படங்களுக்காக பரவலாக அறியப்பட்ட திரைப்பட இயக்குநர் ராம் மூலம் இவர் 2013 ஆம் ஆண்டில் தனது முதல் நடிப்பு வாய்ப்பைப் பெற்றார். 2013 ஆம் ஆண்டில் தரமணி படத்தை தயாரிக்க முயற்சியைத் தொடங்கிய ராமிடம் இந்தப் படத்தில் நடிக்க வசந்த் ரவி ஒப்புக் கொண்டார். ஆனால் இதன் தயாரிபில் ஏற்பட்ட தாமதத்தால் 2017 ஆகத்தில் படம் வெளியானது. என்றாலும் இவரது முதல் திரைப்படமான *[[தரமணி (திரைப்படம்)|தரமணி]]* நேர்மறையான விமர்சனங்களைப் பெற்றது மேலும் ஆண்ட்ரியா ஜெரெமையாவுடன் இணைந்து முக்கியக் கதாபாத்திரத்தில் நடித்த இவரது நடிப்பு பார்வையாளர்களின் பாராட்டுக்களைப் பெற்றது. இவருக்கு திருப்புமுனையாக அமைந்த இந்தப் படத்தில் நடித்ததற்காக இவருக்கு 2017 ஆனந்த விகடன் சினிமா விருதுகளில் சிறந்த அறிமுக நாயகன் விருது, 2018 ஆம் ஆண்டு விஜய் விருதுகளில் சிறந்த அறிமுக நடிகருக்கான விஜய் விருது போன்றவற்றை பெற்றார்.

தரமணி படத்தில் நடித்ததற்காக 2018 ஆண்டு சூன் 16 இல்  65 வது பிலிம்பேர் விருதுகள் தெற்கு  விருதுகளில் இவருக்கு சிறந்த அறிமுக நடிகருக்கான விருது வழங்கப்பட்டது. வசந்த் ரவியின் அடுத்தபடத்துக்கு ராக்கி என்று பெயரிடப்பட்டுள்ளது. வசந்த் ரவியின் அடுத்த திட்டம் என்று பெயரிடப்பட்டது

## திரைப்பட வரலாறு

## குறிப்புகள்

## வெளி இணைப்புகள்
* வசந்த் ரவி

பகுப்பு:தமிழ்நாட்டு மருத்துவர்கள்
பகுப்பு:வாழும் மக்கள்
வி1

**வி1** (V1) என்பது 27 திசம்பர் 2019-ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தை பேரடைம் பிக்சர் ஹவுஸ், கலர்புல் பீட்டா மூவ்மண்ட் ஆகியன இணைந்து தயாரிக்க, பாவெல் நவகீதன் எழுதி, இயக்கிய குற்றம்-பரபரப்புத் தமிழ்த் திரைப்படமாகும். இப்படத்தில் ராம் அருண் காஸ்ட்ரோ, விஷ்ணு பிரியா ஆகியோர் முதன்மைப் பாத்திரங்களிலும், லிஜிஷ், மைம் கோபி, காயத்ரி, லிங்கா, மோனிகா, மனிஷா ஜித் ஆகியோர் பிற கதாப்பாத்திரத்தில் நடித்துள்ளனர். இப்படத்துக்கான ஒளிப்பதிவை டி. எஸ். கிருஷ்ணாசேகரும், பின்னணி இசையை ரோனி ரப்ஹெலும், படத்தொகுப்பை சி. எஸ். பிரேம்குமாரும் மேற்கொண்டுள்ளனர். இப்படம் முழுவதுமாக சென்னையில் படமாக்கப்பட்டுள்ளது.

## கதைச்சுருக்கம்
படத்தின் நாயகன் காவல் துறையின் தடய அறிவியல் துறையில் பணியாற்றுபவர். இவருக்கு இருட்டைக் கண்டால் பயம் என்ற சிக்கல் உண்டு. இந்நிலையில் *வி 1* என்ற கதவு எண் கொண்ட வீட்டில் ஒரு கொலை நடக்கிறது. இந்தக் கொலையை நாயகன் புலனாய்வு செய்ய வேண்டியுள்ளது. மழையினால் தடயங்கள் எல்லாம் அழிந்த ஒரு நிலையில் நாயகன் எவ்வாறு விசாரணை மேற்கொண்டார். அதில் அவருக்கு உண்டான இடர்பாடுகள் என்ன என்பதே கதை.
## மேற்கோள்கள்

பகுப்பு:அறிமுக இயக்குநர் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பாவெல் நவகீதன்

**பாவெல் நவகீதன்** (pavel navageethan, ஜனவரி:17.  1984) என்பவர் இந்திய தமிழ்த் திரைப்பட நடிகர், இயக்குநர் ஆவார்.

## வாழ்க்கை
பாவெல் நவகீதன் இந்தியாவின், தமிழ்நாட்டின், செங்கல்பட்டைச் சேர்ந்தவர். இவர் சென்னை, இலயோலாக் கல்லூரியில் சமூகவியல் படித்தவர். அங்கே படிக்கும்போது இவர் எடுத்த குறும்படமானது கல்லூரிகளுக்கு இடையிலான போட்டியில் பரிசை பெற்றது. இதனையடுத்து பல குறும்படங்களை தன்னார்வ தொண்டு நிறுவனத்துக்காக இயக்கினார். இதன் பிறகு திரைப்படத் துறையில் நுழைந்த இவர் மெட்ராஸ் திரைப்படத்தில் ஒரு சிறு பாத்திரத்தில் தோன்றினார். இதன்பிறகு குற்றம் கடிதல் திரைப்படத்தில் ஆட்டோ தோழர் உதயனாகவும், வட சென்னை திரைப்படத்திலும் குறிப்பிடத்தக்க பாத்திரத்திலும் நடித்தார். இந்திலையில் வி 1 என்ற திரைப்டத்தை எழுதி இயக்கியுள்ளார்.    
## மேற்கோள்கள்

பகுப்பு:செங்கல்பட்டு மாவட்ட மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:1984 பிறப்புகள்
நிலவு மறைப்பு, 16 சூலை 2019

ஒரு **பகுதி நிலாமறைப்பு** 16 சூலை, 2019 அன்று நிகழ்கிறது. நிலவு உச்ச கிரகணத்தின் போது புவியின் கருநிழலினால் 65% மறைக்கப்படும்.

இந்த ஆண்டில் நிகழும் இறுதி நிலாமறைப்பாக இது அமையும்.

## தோற்றுகை

ஆசியாவின் அனேக இடங்கள், அவுத்திரெலியா, ஆப்பிரிக்கா, ஐரோப்பா மற்றும் தென் அமெரிக்காவில் இது தோற்றும்.

## மேற்கோள்கள்

பகுப்பு:கிரகணங்கள்
பகுப்பு:2019 இல் அறிவியல்
நிலா (தொலைக்காட்சித் தொடர்)

**நிலா** என்பது சன் தொலைக்காட்சியில் மார்ச்சு 18, 2019 முதல் ஏப்ரல் 24, 2021 வரை திங்கள் முதல் சனிக்கிழமை வரை மதியம் 12:00 மணிக்கு ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரை சன் என்டர்டெயின்மெண்ட் மற்றும் ஸ்ரீகாந்த் என்டர்டெயின்மென்ட் நிறுவனம் இணைத்து தயாரிக்க, பவித்ரா,  ஹேமத் மற்றும் வந்தனா ஆகியோர் முதன்மைக் கதாபாத்திரத்தில் நடித்துள்ளனர். இந்த தொடர் 24 ஏப்ரல் 2021 முதல் 489 அத்தியாயங்களுடன் நிறைவு பெற்றது.

## நடிகர்கள்
### முதன்மை கதாபாத்திரம்
* பவித்ரா - நிலா கார்திக் 
* ராஜீவ் ரவீந்திரன் (1-299) → ஹேமத் (300-489) - கார்திக் 
* கவிதா சோலைராஜன் - ரேவதி/சுஜாதா
* ஷர்மிதா (1-304) → வந்தனா (305–412) → ஷர்மிதா (413-489) - நீலாம்பரி/பவானி

### துணைக்கதாபாத்திரங்கள்
* ஸ்ரீதர் வினோத் - அசோக்
* தீப்தி - சூர்யா
* வெற்றி வேலன் - கதிர்வேலன்
* கரோலினா - ஸ்ரீ லதா 
* ஸ்ரீதேவி அசோக் - வெண்மதி 
* சாதனா - ஜீவிதா
* ஜீவா ரவி - ராஜசேகர்

## ஒளிபரப்பு நேரம் மாற்றம்
இந்த தொடர் முதலில் மார்ச்சு 18, 2019 முதல் திங்கள் முதல் சனிக்கிழமை வரை பிற்பகல் 2:30 மணிக்கு ஒளிபரப்பானது. பின்னர் அக்டோபர் 21, 2019 முதல் மதியம் 12:30 மணிக்கும் நேரம் மாற்றப்பட்டது. கொரோனாவைரசு காரணத்தால் மார்ச் 25, 2020 முதல் தற்காலிகமாக நிறுத்தப்பட்டு செப்டம்பர் 7, 2020 முதல் மீண்டும் மதியம் 12 மணிக்கு புதிய நேரத்தில் புதிய பொலிவுடன் ஒளிபரப்பாகி,  நவம்பர் 30, 2020 முதல் மதியம் 12:30 மணிக்கும் நேரம் மாற்றப்பட்டது ஒளிபரப்பாகிறது.பிப்ரவரி 13 , 2021 முதல் ஏப்ரல் 24 , 2021 மதியம் 12:00 மணிக்கும் நேரம் மாற்றப்பட்டது ஒளிபரப்பானது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஆப்பிரிக்கா, ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் அத்தியாயங்கள் சன் தொலைக்காட்சி என்ற வலையொளி இணைய அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணையம் மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
* 
*  நிலா சன் நெஸ்ட்

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
முஹம்மது பஜ்லுல்லாஹ்

**கான் பகதூர் முஹம்மது பஜ்லுல்லாஹ் சாஹிப்** , ஒரு இந்தியக் குடியியல் பணி அதிகாரி மற்றும் நிர்வாகி ஆவார், 1919 இல் சென்னை மாநகராட்சியின் மேயராக பணியாற்றினார்.

1930 முதல் 1932 வரை (இப்போது தமிழ்நாடு பொதுச் சேவை ஆணையம்) முதல் தமிழ்நாடு அரசுப் பணியாளர் ஆணையத்தின்  உறுப்பினராகவும் பணியாற்றினார், பின்னர் 1932 முதல் 1935 வரை அதன் தலைவரானார்.

இவரின் நினைவாக சென்னையில் உள்ள சாலை ஒன்றிர்க்கு பஜ்லுல்லாஹ் சாலை என பெயரிடப்பட்டுள்ளது.
பகுப்பு:கான் பகதூர் பட்டம் பெற்றவர்கள்
பகுப்பு:சென்னை நகரத்தந்தைகள்
பகுப்பு:இந்திய முஸ்லிம்கள்

## வெளி இணைப்புகள்
*
பஜ்லுல்லாஹ் சாலை

**நவாப் கான் பகதூர் [[முஹம்மது பஜ்லுல்லாஹ்]]** சென்னை மாநகராட்சியின் மேயராக பணியாற்றினார். அவரின் பெயரை கொண்டு சென்னை தியாகராய நகர் பகுதியை இணைக்கும் பிரதான சாலை ஒன்றிற்கு பஜ்லுல்லாஹ் சாலை என பெயர் இடப்பட்டுள்ளது.

தியாகராய நகரிலிருந்து கோடம்பாக்கத்தினை இச்சாலை இணைக்கின்றது.

## பஜ்லுல்லாஹ் சாலையின் பிரதான நிறுவனங்கள் மற்றும் குறிப்பிடத்தக்க இடங்கள்
* ஏர்டெல் 
* ஐசிஐசிஐ வங்கி 
* பாரத ஸ்டேட் வங்கி 

## மேற்கோள்கள்

பகுப்பு:சென்னை சாலைகள்

## வெளி இணைப்புகள்
* |mapsofindia செய்தி
ஷேர் இட்

**ஷேர் இட்** (SHAREit) என்பது ஏப்ரல் 2017 ஆம் ஆண்டில் துவங்கப்பட்ட ஷேர் இட் லிமிடெட் தொழில் தொழில்நுட்ப நிறுவனத்தின் மென்பொருள் ஆகும். மைக்கேல் கியு இதன் தலைமை செயற்குழு அதிகாரியாவார். இந்த நிறுவனத்தின் மென்பொருளின் மூலம் படங்கள், நிகழ்படங்கள், ஒலி , தொடர்புகள், செயலி போன்றவற்றை திறன்பேசி மற்றும் கனிணி மூலமாக மற்றொரு திறன்பேசி மற்றும் கனிணிகளுக்கு அனுப்ப இயலும். மேலும் இதனை விண்டோசு இயங்குதளம், விண்டோசு திறன்பேசி, ஆண்ட்ராய்டு இயங்குதளம், ஐஓஎஸ் போன்ற இயங்குதளங்களில் பயன்படுத்தலாம். தற்போது ஆங்கிலம், இந்தி, இசுப்பானியம், பிரஞ்சு,உருசிய மொழி, அரேபியம் மற்றும் சீன மொழி உள்ளிட்ட 39 மொழிகளில் இந்த மென்பொருள் தற்போது பயன்படுத்தப்படுகிறது.

## விவரங்கள்
சர்வதேச அளவில் 1.5 பில்லியன் பயனாளர்கள் இதனைப் பயன்படுத்துகின்றனர். மேலும் கடந்த பத்து ஆண்டுகளாக கூகுள் பிளே ஸ்டோரிலிருந்து தரவிறக்கமாகும் மென்பொருட்களின் முதல் பத்து இடங்களுக்குள் இது உள்ளதாக அப்பன்னி தெரிவித்துள்ளது. 

மே 8, 208 இல் இந்த நிறுவனம் *பாஸ்ட்பிலிம்ஸ்* எனும் செயலியினை கையகப்படுத்தி அதன் நிறுவனரை இந்தியாவிற்கான தலைமைச் செயல் அதிகாரியாக நியமனம் செய்தது.

## சான்றுகள்


## வெளியிணைப்புகள்

பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:விண்டோசு மென்பொருட்கள்
முகநூல் தூதுவன்

**முகநூல் தூதுவன்** (*Facebook Messenger*) பரவலாக பேஸ்புக் மெசஞ்சர் அல்லது மெசஞ்சர் என அழைக்கப்படும் இது ஓர் செய்தி பரிமாற்ற செயலி ஆகும். 2008-ஆம் ஆண்டில் முகநூல் சாட் என துவங்கப்பட்ட இந்த செயலியானது 2010-இல் சீரமைக்கப்பட்டு 2011-இல் ஆண்ட்ராய்டு மற்றும் ஐஓஎஸ் இயங்குதளங்களில் பயன்படும் செயலியாக வெளியிடப்பட்டது. 

## வரலாறு
மார்ச் 2008-இல் உடனடி தகவல்பரிமாற்ற செயலியினை பரிசோதனை முயற்சியில் முகநூல் நிறுவனம் செய்தது. பின் இதற்கு முகநூல் சாட் எனப் பெயரிட்டு ஏப்ரல் 2008-இல் பயனாளர்கள் பயன்படுத்த வெளியிடப்பட்டது. அக்டோபர் 2011-இல் பிளாக்பெர்ரியில் பயன்படும் வகையில் செயலி வெளியானது. 

## சான்றுகள்


## வெளியிணைப்புகள்

* 
* 

பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:சமூக ஊடகங்கள்
மடத்துப்பட்டி, விருதுநகர்

**மடத்துப்பட்டி** (Madathupatti Village) என்பது தமிழ்நாட்டின், விருதுநகர் மாவட்டம், அருப்புக்கோட்டை வட்டம், திருச்சுழி ஊராட்சி ஒன்றியத்தில் உள்ள ஒரு கிராமம் ஆகும். இக்கிராமம்  அருப்புக்கோட்டையில் இருந்து திருச்சுழி செல்லும் சாலையில் சுமார் 7 கி.மீ. தொலைவில்  அமைந்துள்ளது.

## இவ்வூரின் சிறப்பு
இங்கு விவசாயத்தை முக்கியத் தொழிலாக கொண்ட கண்ணப்பர் குல முத்தரையர் சமூகத்தினர் வசிக்கின்றனர். விவசாயம், கால்நடை வளர்ப்பு, முக்கிய தொழிலாக உள்ளது. இக் கிராமத்தை சுற்றிலும் பூந்தோட்டங்கள் அதிகமாக காணப்படுகின்றன.

பூமலர்ந்த அம்மன், முனியாண்டி, விநாயகர், கிராம தெய்வங்களாக உள்ளனர். பூமலர்ந்த அம்மன் கோவில் புரட்டாசி மற்றும் பங்குனி திருவிழாக்கள் வெகு சிறப்பாகக் கொண்டாடப்படுகிறது. காப்புகட்டி, முளைப்பாரி வளர்த்து, கரகம் எடுத்து,தமிழர்களின் வீர விளையாட்டான சிலம்ப விளையாட்டுடன்  மூன்று நாட்கள் வெகு சிறப்பாக திருவிழாக்கள் நடைபெறுகிறது. 
       
இக் கிராம முதியவர்களின் கூற்றுப்படி ...
இக் கிராம மூதாதையர்கள் இக் கிராமத்தின் அருகில் அமைந்துள்ள குலசேகரநல்லூர் கிராமத்தில் வசித்து வந்தனர். சில காரணங்களால் அக் கிராமத்தில் இருந்து குடி பெயர்ந்து, தற்போது திருச்சுழி சாலையில் அமைந்துள்ள புளியூரான் விலக்கிற்கு அருகில் வாழ்ந்தனர். வீரசோழன் பகுதியில் இருந்து விருதுநகருக்கு விவசாய விளை பொருட்களை கொண்டு செல்பவர்களால் தொடர்ந்து இன்னல்கள் ஏற்ப்பட்ட காரணத்தினால் அங்கிருந்து இடம் பெயர்ந்து தற்போது இக் கிராமம் அமைந்துள்ள இடத்தில் வீடுகள் அமைத்து வாழத் தொடங்கினர்.
   
## பூமலர்ந்த அம்மன்கோவில் வரலாறு
இக் கிராம மூதாதையர்கள் குலசேகரநல்லூரில் வாழ்ந்த காலத்தில் கண்மாய் வெட்டும்போது பூமலர்ந்த அம்மன் சிலை கிடைத்தது. குளத்தின் அருகிலேயே கோவில் கட்டி அம்மன்  சிலையினை வைத்து வழிபட்டு வந்தனர். இக் கிராம மூதாதையர் குடிபெயர்ந்து வரும்போது அப் பூமலர்ந்த அம்மன் கோவிலில்இருந்து பிடி மண் எடுத்து தற்போதுள்ள மடத்துப்பட்டி கிராமத்திற்கு கொண்டு வந்து கோவில்கட்டி பூஜை செய்கின்றனர்.

இக் கோவில் திருவிழா நடைபெறுவதற்க்கு ஒரு வாரத்திற்கு முன் அம்மனிடம் உத்தரவினை பெற்று  கொடி கட்டியவுடன் மழை பொழியும் என இக் கிராம மக்கள் நம்மபுகின்றர்..
## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
பேலூர், மேற்கு வங்காளம்

thumb | வலது | பேலூர் இராமகிருஷ்ண மடம்
**பேலூர்** (*Belur*) இந்தியாவின் மேற்கு வங்காள மாநிலத்தில் ஔரா மாவட்டத்தில் ஔரா நகரத்தில் உள்ள ஓர் குடியிருப்பிடம். இது ஊகுளி ஆற்றின் மேற்குக்கரையில் அமைந்துள்ளது. இவ்விடம் கொல்கத்தா நகராட்சிக்குட்பட்ட ஓரிடம். இவ்விடத்தில் அமைந்துள்ள பேலூர் மடம் புகழ்பெற்றது. இது பல கோயில் கட்டடங்கள் கொண்ட ஒரு துறவியர் மடம் ஆகும். இவ்விடம் இராமகிருட்டிணா மடத்தின் தலைமையிடமாகவும் உள்ளது. இதே இடத்தில் இராமகிருட்டிணா மதப்பரப்பகமும் (மிசன்) உள்ளது. இவ்விரண்டையும் சுவாமி விவேகானந்தர் நிறுவினார். ஊகுளி ஆற்றின் எதிர்ப்புறம் தட்சினேசுவரர் காளி கோயில் உள்ளது

## போக்குவரத்து
மாநிலத்தின் நெடுஞ்சாலை 6/ பெரும் நெடுஞ்சாலை என்னும் கிராண்டு திரங்கு சாலை பேலூர் வழியாகச் செல்கின்றது  பேலூரானது ஔராவுக்கு பேலூர் இருப்புப்பாதை நிலையம் வழியாக இணைக்கப்பட்டுள்ளது. 

## இவற்றையும் பார்க்கவும்
*சுவாமி விவேகானந்தர்
*இராமகிருட்டிண பரமகம்சர்
*ஊகுளி ஆறு

## மேற்கோள்கள்

பகுப்பு:மேற்கு வங்காளம்
குன்றத்தூர் திருநாகேசுவரர் கோயில்

**குன்றத்தூர் திருநாகேசுவரர் கோயில்** அல்லது **வடநாகேசுவரர் கோயில்** தமிழ்நாடு, காஞ்சிபுரம் மாவட்டம், குன்றத்தூரில் அமைந்துள்ள ஒரு சிவன் கோயில் ஆகும். சேக்கிழார் இக்கோவிலின் மூலவரைப் பிரதிட்டை செய்தார். இங்குள்ள விநாயகர் அனுக்ஞை விநாயகர்.

நாக தோஷ நிவர்த்தி, ராகுப்பெயர்ச்சியால் தோஷம் உள்ளவர்கள் இங்கு வேண்டிக்கொள்கிறார்கள். கோயிலின் பிரகாரத்தில் சேக்கிழாருக்கு தனி சன்னிதி இருக்கிறது. கும்பகோணம் அருகில் உள்ள ராகு தலமான திருநாகேஸ்வரம் நாகேசுவரர் மீது மிகுந்த பற்று கொண்டு தினமும் அவரை வழிபட எண்ணி தான் பிறந்த ஊரிலே நாகேசுவரருக்கு கோவில் கட்டி வழிபடலானார்.

## வெளி இணைப்புகள்
*நாகதோஷம் போக்கும் வடநாகேஸ்வரர் திருக்கோவில் 

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
சடாமுடி

[thumb| சடாதாரிகளான இரண்டு [சாதுக்கள். ]]
**சடாமுடி** அல்லது **பிரிசடை** ( **dreadlocks,** மேலும் **locs,** **dreads**) ( சமசுகிருதம்: **Jaṭā**,)  என்பது கயிறு அல்லது பிரி போன்ற  அல்லது பின்னப்பட்ட முடி ஆகும். சடாமுடியின் பழங்கால சித்தரிப்புகளானது 2,000 ஆண்டுகளுக்கு முற்பட்டதாக உள்ளது.

## தோற்றுவாய்கள்
இடது|thumb| நீண்ட சடாமுடி கொண்ட  இளம் குத்துச்சண்டை வீரர்களை சித்தரிக்கும் சுவரோவியம்,  அக்ரோடிரி (நவீன சாண்டோரினி, கிரீஸ்) கி.மு. 1600-1500.
சடாமுடியின் ஆரம்பகால சித்தரிப்புகளில் சில 3600 ஆண்டுகளுக்கு முந்தியதானதும், ஐரோப்பாவின் ஆரம்பகால நாகரிகங்களில் ஒன்றான  மினோவான் நாகரிக காலத்தில் காணப்படுகிறது. இந்த நாகரிகமானது  இது கிரீட்டை மையமாகக் கொண்டது (இப்போது இது கிரேக்கத்தின் ஒரு பகுதி). ஈஜியன் தீவான தேராவில் (நவீன சாண்டோரினி, கிரீஸ்) கண்டுபிடிக்கப்பட்ட ஓவியங்களில் நீண்ட சடாமுடி முடி கொண்ட நபர்களை சித்தரிக்கப்படுகின்றன.

பண்டைய எகிப்தில், பின்னப்பட்டட்டப்பட்ட சடாமுடி மற்றும் பொய் முடி  அணிந்த எகிப்தியர்களைக் காட்டும் புடைப்புச் சிற்பங்கள், சிலைகள் மற்றும் பிற கலைப்பொருட்கள் காணப்படுகின்றன. பின்னப்பட்ட சடாமுடியுடன் பூட்டிய பொய் முடிகளுடன் கூடிய பண்டைய எகிப்தியர்களின் மம்மிகளை தொல்லியலாளர்கள் எடுத்துள்ளனர்.

மேலும் வெண்கலக் காலம், இரும்புக் காலம் போன்ற காலக்கட்டங்களேச் சேர்ந்த அண்மைக் கிழக்கு, அனத்தோலியா, காக்கேசியா, கிழக்கு நடுநிலம் மற்றும் வடக்கு ஆப்பிரிக்காவின் சுமேரியா, ஈலாம், பண்டைய எகிப்து, பண்டைக் கிரேக்கம், அக்காடியப் பேரரசு, அசிரியா, பபிலோனியா, இட்டைட்டு பேரரசு, அமோரிட்டு, மித்தானி இராச்சியம், அத்தாயன், ஜுரியத், அரமேயர்கள், எப்லா, இஸ்ரேலியர்கள், பிரிகியர்களின், லிடியன்ஸ்சே, பெர்சியர்கள், மீடியார்கள், பார்தியர்கள், சலேடியர், ஆர்மேனியர்கள், ஜார்ஜியன்கள், அசீரியர், சிலிசியா மற்றும் கானானியர் / ஃபொனீஷியன்ஸ் / கார்தாஜினிசீயர்கள் போன்ற பல பண்டைய பல மக்களினத்தவர்கள் சடாமுடி,  தாடி ஆகியவற்றுடன் கொண்டதாக அவர்களின் கலை வேலைப்பாடுகள் சித்திரிக்கின்றன.

## கலாச்சாரத்தில்

### இந்து மதம்
இந்து வேத வரிகளானது சடாமுடி குறித்த தொன்மையான சான்றுகளை வழங்குகின்றன.  இந்தியாவில் சாதுக்கள் அல்லது துறவிகள் சடாமுடி கொண்டவர்களாக உள்ளனர். குறிப்பாக சிவபெருமானை முதன்மையாக வழிபடும் சந்நியாசிகள் தங்களது சடாமுடியை தலை உச்சியில் முடிந்தவர்களாக இருப்பர். இவர்கள் முடியப்பட்ட இந்த சடாமுடிகளை சிறப்பு நாட்களிலில் அல்லது சடங்குகளின்போது மட்டுமே அவிழ்த்து கீழே விடுகின்றனர். இந்தியவில் இந்துக்களில்  இருபாலினரும் சடாமுடியை  புனிதமானதாகக் கருதுகின்றனர். இது துறவிகளிடையே ஒரு சமய வழக்கமாக பின்பற்றப்படுகிறது. மேலும் இது பகட்டை புறக்கணிப்பதன் வெளிப்பாடாகவும் கருதப்படுகிறது. சைவ ஆதீன கர்தர்கள் குறிப்பாக தரும்புர ஆதீன கர்த்தர்கள் சடாமுடியை பராமரிப்பது குறித்து உ. வே. சாமிநாதையர் குறிப்பிடும்போது, சடையுள்ளவர்கள் எண்ணைத் தேய்த்துக் கொள்ளும் வழக்கம் இல்லை. அதற்கு பதில் மிளகு முதலிய சிறு பொருட்களை பால்விட்டு அரைத்து தேய்த்து தலையை உலர்த்துவர் இதற்குப் பெயர் *மிளகு காப்பு*  என்பதாகும் என்கிறார்.

## குறிப்புகள்

## வெளி இணைப்புகள்

* ட்ரெட்லாக்ஸ் கதை - லிண்டா அனவின் ஆவணப்படம்  
* கார்டியன் கட்டுரை

பகுப்பு:சிகை அலங்காரங்கள்
பகுப்பு:சைவ சமயம்
தர்ஜினி சிவலிங்கம்

**தர்சினி சிவலிங்கம்** (*Tharjini Sivalingam*, பிறப்பு: 30 திசம்பர் 1978) என்பவர் இலங்கைத் தமிழ் வலைப்பந்தாட்ட வீராங்கனையும், இலங்கை வலைப்பந்தாட்ட அணியின் முன்னாள் தலைவரும் ஆவார். 2009 ஆம் ஆண்டு முதல் இவர் இலங்கை தேசிய வலைப்பந்தாட்ட அணியில் இணைந்து பன்னாட்டுப் போட்டிகளில் விளையாடி வருகிறார். அவர் வழக்கத்திற்கு மாறான உயரமானவர் என்பதால், வலைப்பந்தாட்ட வரலாற்றில் சிறந்த விளையாட்டு வீராங்கனையாகக் கருதப்படுகிறார். இவர் உலகின் மிக உயரமான வலைப்பந்தாட்ட வீரராக கருதப்படுகிறார். 2019 சூலையில், இங்கிலாந்து, லிவர்பூல் நகரில் 2019 உலக வலைப்பந்தாட்டக் கிண்ணத்திற்காக நடைபெற்ற போட்டிகளில் பங்குபற்றி, உலகின் மிகச்சிறந்த கோல் (348) போடுபவராக அறிவிக்கப்பட்டார். இலங்கைக்காக இவர் பன்னாட்டளவில் 100வது தடவையாக விளையாடினார்.

## வாழ்க்கைக் குறிப்பு
தர்சினி யாழ்ப்பாணம், புன்னாலைக்கட்டுவன் என்ற ஊரில் ஆறு பிள்ளைகளைக் கொண்ட குடும்பத்தில் ஐந்தாவதாகப் பிறந்தார். இவரது அசாதாரணமான உயரம் காரணமாக சிறு வயதில் பல இன்னல்களை எதிர்கொண்டார். தர்சினி மட்டக்களப்பு, கிழக்குப் பல்கலைக்கழகத்தில் உயர்கல்வி கற்று பொருளியலில் இளங்கலைப் பட்டம் பெற்றார்.

## பணி
திலகா ஜினதாசா என்பவர் இலங்கை அணியில் பயிற்சியாளராக இருந்த போது 2009 ஆம் ஆண்டில் இலங்கை வலைப்பந்தாட்ட அணியில் தர்சினி சேர்க்கப்பட்டார். 2009 ஆசிய வலைப்பந்தாட்டப் போட்டிகளில் இலங்கை அணி விளையாடி ஆசிய வாகையாளராக வெற்றி பெற்றது. 2012, 2014 ஆசியப் போட்டிகளில் இரண்டாவதாகவும் வந்தது.

2011 உலக வலைப்பாந்தாட்டப் போட்டிகளில் இலங்கை முதல் சுற்றிலேயே வெளியேறினாலும், தர்சினி மிகச் சிறந்த கோல் போடுபவராக அறிவிக்கப்பட்டார். இலங்கையில் தமிழ் அரசியல் நிலைமைகளினால் இவர் இலங்கை தேசிய அணியில் இருந்து 2014 ஆம் ஆண்டில் விலக்கப்பட்டார். திலகா ஜினதாச மீன்டும் பயிற்சியாளராக நியமிக்கப்பட்ட போது தர்சினி மீண்டும் இலங்கை அணியில் சேர்த்துக்கொள்ளப்பட்டார்.

தர்ஜினி செலான் வங்கியில் வங்கியாளராக சேர்ந்து பணியாற்றினார். அங்கு பணியாற்றும் போது வணிக வலைப்பந்தாட்ட அணியில் சேர்ந்து விளையாடினார்.

2017 ஆம் ஆண்டில் ஆத்திரேலியாவில் சிட்டி வெசுட் பால்க்கன்சு வலைப்பந்தாட்ட அணியில் சேர்ந்து விளையாட சந்தர்ப்பம் கிடைத்தது. வெளிநாட்டு அணியொன்றில் விளையாடிய ஒரேயொரு இலங்கை வலைப்பந்தாட்ட வீரர் இவரே ஆவார்.

2018 ஆசிய வலைப்பந்தாட்டப் போட்டியில் இலங்கை அணி இறுதிப் போட்டியில் சிங்கப்பூர் அணியை 69-50 என்ற புள்ளிகளில் வென்று வாகையாளரானது. இப்போட்டிகளில் தர்சினியின் பங்கு முக்கியமானதாக அமைந்தது. 2018 ஆசியப் போட்டிகளில் தர்சினிக்கு சுற்றின் மிகச்சிறந்த வீரர் என்ற விருது கிடைத்தது.

## விருதுகள்
* உலகின் மிகச்சிறந்த கோல் போடும் வீரருக்கான விருது - 2011, 2019
* ஆசியாவின் மிகச்சிறந்த கோல் போடும் வீரருக்கான விருது - 2009, 2012

## மேற்கோள்கள்

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் விளையாட்டு வீரர்கள்
பகுப்பு:இலங்கைத் தமிழ்ப் பெண்கள்
அயோடோசோபென்சீன்

**அயோடோசோபென்சீன்** (*Iodosobenzene*) என்பது C6H5IO   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை அயோடோசில்பென்சீன் என்ற பெயராலும் அழைக்கலாம். நிறமற்று திண்மநிலையில் காணப்படும் இச்சேர்மத்தை கரிம மற்றும் ஒருங்கிணைவுச் சேர்மங்களை பரிசோதிக்கும் ஆய்வகங்களில் ஆக்சோ பரிமாற்ற வினையாக்கியாக பயன்படுத்துகின்றனர். பெரயோடினேன் என்ற பிரபலமான வினையாக்கியுடன் தொடர்பு கொண்டுள்ள சேர்ம்மாக அயோடோசோபென்சீன் கருதப்படுகிறது. 
## தயாரிப்பும் கட்டமைப்பும்

முதன்முதலில் கான்ராத் வில்கெரோத் அயோடோபென்சீனிலிருந்து அயோடோசோபென்சீன் தயாரித்தல் குறித்து விவரித்தார் . அயோடோபென்சீனை டையசிட்டேட்டாக ஆக்சிசனேற்றம் செய்து மேலும் அதைத் தொடர்ந்து நீராற்பகுப்பு செய்து . அயோடோசோபென்சீனை இவர் தயாரித்தார் :
:C6H5I  +  CH<sub>3</sub>CO<sub>3</sub>H  +  CH<sub>3</sub>CO<sub>2</sub>H  →  C6H5I(O2CCH3)2  +  H2O  
:C6H5I(O2CCH3)2  +  H2O  →  C6H5IO  + 2 CH3CO2H.  
படிகவியல் ஆய்வுகளின் படி அயோடொசோபென்சீனின் கட்டமைப்பு இன்னும் சரிபார்க்கப்படவில்லை. பெரும்பாலான கரைப்பான்களில் சிறிதளவே கரையும் பண்பும் அகச்சிவப்பு நிறமாலையியல் ஆய்வுகளும் இச்சேர்மம் மூலக்கூறுகளால் ஆனதல்ல என்றும் ஆனால் இதுவோர் I-O-I-O சங்கிலிகளால் ஆன பல்பகுதி சேர்மம் என்றும் கூறுகின்றன . இதனுடன் தொடர்புடைய டையசிட்டேட்டு  C6H5I(O2CCH3)2, அயோடின்(III) பல பிணைப்புகள் ஏதுமில்லாத T வடிவ வடிவியலை ஏற்றுக்கொள்வதை விவரிக்கிறது . அயோடோசோபென்சீனிலுள்ள அயோடின் மற்றும் ஆக்சிசன் அணுக்களுக்கு இடையில் ஒற்றை ஈதற்பிணைப்பு I-O சிக்மா பிணைப்பு இருப்பதையும் I=O இரட்டைப் பிணைப்பு இல்லாததையும் கோட்பாட்டு ஆய்வுகள் உறுதிப்படுத்துகின்றன . 
  
## பயன்பாடுகள்

வர்த்தகப் பயன்பாடுகள் ஏதுமில்லை என்றாலும் அயோடோசோபென்சீன் ஆக்சோ பரிமாற்ற வினையாக்கியாக ஆய்வகங்களில் பயன்படுத்தப்படுகிறது. சில ஆல்கீன்களை ஈபாக்சைடாகவும் சில உலோக அணைவுச்சேர்மங்களை அவற்றுடன் தொடர்புடைய ஆக்சோ வழிப்பெறுதியாகவும் இச்சேர்மம் மாற்றுகிறது. ஓர் ஆக்சிசனேற்ற முகவராக இருந்தாலும் இதுவொரு மிதமான அணுக்கருகவரியாகும். ஆக்சோ பரிமாற்ற வினைகளில் செயல்திறனுடன் வினையாற்றும் சேர்மம் ஒரு பகுதிச்சேர்மமாக இருக்கும் என ஊகிக்கப்படுகிறது என்றாலும் இப்பார்வை நிருபிக்கப்படவில்லை.

## முன்பாதுகாப்பு

அயோடோசோபென்சீன் வெடிக்கும் தன்மை கொண்டது என்பதால் வெற்றிடத்தில் இதை சூடாக்கக் கூடாது.

## மேற்கோள்கள்

பகுப்பு:பீனைல் சேர்மங்கள்
பகுப்பு:அயோடேன்கள்
பகுப்பு:கனிமவேதியியல் பலபடிகள்
ஆட்டமிழப்பு (துடுப்பாட்டம்)

[thumb|right|350px|வீசப்படும் பந்து [இழப்பு (துடுப்பாட்டம்)|இலக்கைத் தாக்குவது இலக்கு  வீச்சு (*bowled*) என்று அழைக்கப்படுகிறது. (நிகழ்வு: ஆஷஸ் தொடர் 2017-18)]]

**ஆட்டமிழப்பு** அல்லது **வீழ்த்தல்** *(Dismissal)* என்பது துடுப்பாட்டத்தில் ஒரு அணியினர் தங்கள் எதிரணியைச் சேர்ந்த ஒரு மட்டையாளரை ஆட்டமிழக்கச் செய்து அவரை களத்தில் இருந்து வெளியேற்றுவதைக் குறிக்கும். ஒரு மட்டையாளர் ஆட்டமிழந்த பிறகு அவரது அணியில் மீதமுள்ள வீரருள் ஒருவர் களமிறங்கி விளையாடுவார். இறுதியாக ஒரு அணி தனது 11 வீரர்களில் 10 வீரர்களை இழந்த பிறகு அதன் ஆட்டப்பகுதி முடிவுக்கு வரும். இது **அனைத்திழப்பு** *(All out)* என்று அழைக்கப்படுகிறது.  

பொதுவாக பிடிபடுதல், இலக்கு வீச்சு, ஓட்ட வீழ்த்தல், முன்னங்கால் இடைமறிப்பு மற்றும் இழப்புத் தாக்குதல் ஆகிய முறைகளின் மூலம் மட்டையாளரை வீழ்த்த இயலும். எனினும் வீசப்படும் பந்து  பிழை வீச்சுாக (no ball) இருந்தால் ஓட்ட வீழ்த்தல் தவிர மற்ற முறைகளில் ஒரு மட்டையாளரை வீழ்த்த இயலாது.     

## பொதுவான ஆட்டமிழப்பு முறைகள்

### விதி 32: [[இலக்கு வீச்சு]] ''(Bowled)''
ஒருவேளை பந்துவீச்சாளர் முறையாக வீசிய பந்து நேரடியாகச் சென்று இலக்கைத் தாக்கினால் மட்டையாளர் ஆட்டமிழந்து வெளியேறுவார். அவ்வாறு நேரடியாக இல்லாமல் மட்டையாளரின் மட்டை அல்லது உடலில் பட்டு இலக்கைத் தாக்கினாலும் இந்த விதி பொருந்தும். எனினும் பந்து எதிரணி வீரர் ஒருவரின் கையில் பட்டு இலக்கைத் தாக்கும் போது மட்டையாளர் தன் எல்லைக்கோட்டிற்குள் இருந்தால் அவர் ஆட்டமிழக்க மாட்டார்.

### விதி 33: [[பிடிபடுதல் (துடுப்பாட்டம்)|பிடிபடுதல்]] ''(Caught)''
ஒருவேளை முறையான வீசப்படும் பந்தை மட்டையாடுபவர் தன் மட்டையால் (அல்லது மட்டையைப் பிடித்திருக்கும் கையுறைகளால்) அடித்த பிறகு, அந்தப் பந்து நிலத்தைத் தொடும் முன்பு எதிரணி வீரர்களுள் ஒருவர் பிடித்துவிட்டால் மட்டையாடுபவர் ஆட்டமிழந்து வெளியேறுவார். 

### விதி 34: [[முன்னங்கால் இடைமறிப்பு]] ''(Leg Before Wicket/LBW)''
ஒருவேளை முறையாக வீசப்படும் பந்தை மட்டையாளர் தன் மட்டையில் அடிக்கும் முன்பு அவரது கால் அல்லது உடலின் பிற பகுதியில் பட்டால் அது இலக்கு வீச்சைத் தடுத்தது போல் கருதப்படும். எனவே மட்டையாளர் ஆட்டமிழந்து வெளியேறுவார். எனினும் அந்த பந்து இலக்கில் படாமல் விலகிச் சென்றிருந்தால் இந்த விதி பொருந்தாது. இதுதவிர இந்த ஆட்டமிழப்பைக் கணிக்க மேலும் பல்வேறு அளவுகோல்கள் உள்ளன. 

### விதி 38: [[ஓட்ட வீழ்த்தல்]] ''(Run Out)''
ஒரு மட்டையாளர் இலக்குகளுக்கு இடையே ஓடி ஓட்டங்கள் எடுத்துக் கொண்டிருக்கும் போது தன் மட்டையால் எல்லைக்கோட்டைத் தொடும் முன்பு அதன் அருகிலுள்ள இலக்கை எதிரணி வீரர்களுள் ஒருவர் பந்தால் தாக்கிவிட்டால் அந்த மட்டையாளர் ஆட்டமிழந்து வெளியேறுவார்.  

ஒரு பந்துவீச்சாளர் பந்துவீசும் முன்பு காத்திருக்கும் மட்டையாளர் தனது எல்லைக்கோட்டை விட்டு நகர்ந்தால், அதன் அருகிலுள்ள இலக்கைத் தாக்குவதன் மூலம் அந்த மட்டையாளரை ஆட்டமிழக்கச் செய்யலாம். இது *மன்கட்* என்று அழைக்கப்படுகிறது. 

### விதி 39: [[இலக்கு வீழ்த்தல்]] ''(Stumped)''
ஒருவேளை மட்டையாளர் வீசப்பட்ட பந்தை அடிப்பதற்குத் தன் எல்லைக்கோட்டை தாண்டி முன்வரும்போது இலக்கு கவனிப்பாளர் அந்த பந்தைப் பிடித்து இலக்கைத் தாக்கிவிட்டால் மட்டையாளர் ஆட்டமிழந்து வெளியேறுவார். ஆனால் அப்போது மட்டையாளரின் மட்டை அல்லது உடற்பகுதி எல்லைக்கோட்டிற்குள் இருந்தால் இந்த விதி பொருந்தாது. 

## மேற்கோள்கள்

பகுப்பு:துடுப்பாட்ட சொல்லியல்
பகுப்பு:துடுப்பாட்டம்
2019 துடுப்பாட்ட உலகக்கிண்ண இறுதிப்போட்டி

**2019 துடுப்பாட்ட உலகக்கிண்ண இறுதிப் போட்டி** (*2019 Cricket World Cup Final*) என்பது 2019 துடுப்பாட்ட உலகக்கிண்ணத்தின் வெற்றியாளரைத் தீர்மானிக்க இங்கிலாந்தின் லண்டன் நகரத்தில் உள்ள லார்ட்ஸ் மைதானத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியாகும். இது நியூசிலாந்து மற்றும் இங்கிலாந்து ஆகிய இரு அணிகளுக்குமிடையே நடைபெற்றது. 

இரு அணிகளும் தலா 241 ஓட்டங்கள் எடுத்ததால் போட்டி சமனில் முடிந்தது. இதன் விளைவாக சிறப்பு நிறைவு முறை பயன்படுத்தப்பட்டது. அதில் இரு அணிகளும் தலா 15 ஓட்டங்கள் எடுத்ததால் போட்டி மீண்டும் சமனில் முடிந்தது. எனவே துடுப்பாட்ட விதிகளின் படி நியூசிலாந்து அணியை விட அதிக நான்குகள் அடித்திருந்ததால் இங்கிலாந்து அணி வெற்றி பெற்று முதன்முறையாக உலகக்கிண்ணத்தைக் கைப்பற்றியது.

ஒருநாள் துடுப்பாட்ட வரலாற்றில் சிறப்பு நிறைவு முறை பயன்படுத்தப்பட்டதும் அது சமனில் முடிந்து நான்குகள் அடிப்படையில் வெற்றியாளர் தீர்மானிக்கப்பட்டதும் இதுவே முதல் முறையாகும். இந்தப் போட்டி ஒருநாள் துடுப்பாட்ட வரலாற்றிலேயே மிகச் சிறந்ததாகவும் அதிக திருப்பங்கள் நிறைந்தததாகவும் கருதப்படுகிறது. 

இந்தப் போட்டியின் முடிவு குறித்து பல்வேறு விமர்சனங்கள் எழுந்தன. குறிப்பாக இந்தப் போட்டியின் கள நடுவராக இருந்த குமார் தர்மசேன, தாம் வரம்புமீறிய எறிவின் விளைவாக இங்கிலாந்து அணிக்கு ஒரு ஓட்டம் கூடுதலாக வழங்கியது தவறு என்று ஒப்புக்கொண்டார். இதன் விளைவாக வரம்புமீறிய எறிவு விதி குறித்து மீளாய்வு செய்யப்படும் என்று மெரிலெபோன் துடுப்பாட்டச் சங்கம் கூறியுள்ளது.

## பின்னணி
இங்கிலாந்து மற்றும் வேல்சு நாடுகளில் நடைபெற்ற 2019 துடுப்பாட்ட உலகக் கிண்ணப் போட்டி மே 30 அன்று தொடங்கியது. தொடர்-சுழல் வடிவத்தில் பத்து அணிகளும் ஒருவருக்கொருவர் போட்டியிட்டன,அவற்றில் முதல் நான்கு இடங்களைப் பெற்ற அணிகள் அரையிறுதிக்குச் சென்றன. குழுவில் நான்காவது இடத்தில் இருந்த நியூசிலாந்து முதல் அரையிறுதிப் போட்டியில் முதல் இடத்தில் இருந்த இந்தியாவை வீழ்த்தியது, மேலும் இரண்டாவது அரையிறுதிப் போட்டியில் குழுவில் மூன்றாவது இடத்தில் இருந்த இங்கிலாந்து, இரண்டாவது இடத்தில் இருந்த ஆஸ்திரேலியாவை வீழ்த்தியது.

மெல்போர்ன் துடுப்பாட்ட மைதானத்தில் பாகிஸ்தானால் தோற்கடிக்கப்பட்ட இங்கிலாந்து, 27 ஆண்டுகளுக்குப் பிறகு தன் முதல் இறுதிப்போட்டியில் விளையாடியது. 1979ஆம் ஆண்டு லார்ட்சில் வெஸ்ட் இண்டீசுக்கு எதிராகவும், 1987 ஆம் ஆண்டு ஆஸ்திரேலியாவுக்கு எதிராக ஈடன் கார்டனில் நடந்த இறுதிப் போட்டிகளிலும் இங்கிலாந்து தோல்வியுற்றது. ஆஸ்திரேலியாவுக்குப் பிறகு உலகக் கோப்பையில் அதிக எண்ணிக்கையிலான இறுதிப்போட்டிகளில் விளையாடிய போதிலும், அந்த அணி இதுவரை கிண்ணத்தை வெல்லவில்லை. நியூசிலாந்து, தனது இரண்டாவது இறுதிப் போட்டியில் விளையாடியதுடன், தொடர்ச்சியாக இரண்டாவது முறையாகவும் விளையாடியது. அவர்கள் இதற்கு முன்பு 2015 இறுதிப்போட்டியில் விளையாடியிருந்தாலும் ஆஸ்திரேலியாவால் தோற்கடிக்கப்பட்டனர்.

## இறுதிப் போட்டியை நோக்கிய பயணம்

## மேற்கோள்கள்

பகுப்பு:2019 துடுப்பாட்ட உலகக்கிண்ணம்
சோடியம் ஐதரைடு

**சோடியம் ஐதரைடு** (Sodium hydride) NaH என்ற மூலக்கூற்று வாய்ப்பாட்டைக் கொண்ட ஒரு வேதிச் சேர்மம் ஆகும். இச்சேர்மம் இன்றளவும் கரிமத் தொகுப்பு முறைகளில் ஒரு வலிமயைான எரியக்கூடிய காரமாக முதன்மையாகப் பயன்படுத்தப்படுகிறது. NaH இது உப்புத்தன்மையுள்ள ஐதரைடுகளின் பிரதிநிதியாக உள்ளது.  இச்சேர்மமானது Na+ மற்றும் H− அயனிகளரால் ஆனது. போரேன், மீத்தேன், அம்மோனியா மற்றும் நீர் போன்ற ஐதரைடுகள்  மூலக்கூறு நிலை ஐதரைடுகளாக இருக்கும் போது, இச்சேர்மம் மட்டும் வேறுபட்டு அயனி நிலை ஐதரைடாக உள்ளது. இச்சேர்மமானது அயனிப்பண்பைக் கொண்டிருப்பதால் கரிமக் கரைப்பான்களில் கரைவதில்லை. (உருகிய சோடியத்தில் கரையும்) சோடியம் ஐதரைடின் கரையாத தன்மையின் காரணமாக சோடியம் ஐதரைடை உள்ளடக்கிய அனைனத்து வினைகளும் திண்மத்தின் புறப்பரப்பில் நிகழ்பவையாகவே உள்ளன.

## காரப்பண்பும் மற்றும் அமைப்பும்
சோடியம் ஐதரைடானது திரவ சோடியம் மற்றும் ஐதரசனின் நேரடியான வினையின் மூலம் தயாரிக்கப்படுகிறது.  தூய்மையான NaH ஆனது நிறமற்றதாகும். இருப்பினும் சில மாதிரிகள் பொதுவாக சாம்பல் நிறத்தில் தோன்றுகின்றன. 

சோடியம் ஐதரைடானது,  இலித்தியம் ஐதரைடு, KH, RbH, மற்றும் CsH, போன்றவற்றைப் போன்று சோடியம் குளோரைடின் படிக அமைப்பினைக் கொண்டுள்ளது. இந்த படிக அமைப்பில், எண்முகி மூலக்கூறு வடிவத்தில் ஒவ்வொரு Na+ அயனியானது ஆறு H− அயனிகளால் சூழப்பட்டுள்ளது.  H− அயனியின் அயனி ஆரமானது (146 பிகோமீட்டர்  NaH) மற்றும் F− (133 பிகோமீட்டர்) ஆகியவை Na−H மற்றும் Na−F பிணைப்புத் தொலைவுகளால் மதிப்பிட்டவாறு ஒப்பிடத்தகுந்தவை ஆகும். 

## மேற்கோள்கள்
 

பகுப்பு:சோடியம் சேர்மங்கள்
பகுப்பு:ஐதரைடுகள்
பகுப்பு:பாறை உப்பு படிகக் கட்டமைப்பு
ஜெய் ஸ்ரீ வெங்கடேசா கலை மற்றும் அறிவியல் கல்லூரி

**ஜெய் ஸ்ரீ வெங்கடேசா கலை மற்றும் அறிவியல் கல்லூரி** (jai sri venkatesha college of arts and science ) பெரியார் பல்கலைக்கழகத்தின் இணைவு பெற்ற கல்லூரிகளில் ஒன்றாகும்.  இக்கல்லூரி 2010ஆம் ஆண்டு ஜெய் ஸ்ரீ வெங்கடேஷா அறக்கட்டளையால் நிறுவப்பட்டது.  இக்கல்லூரி தமிழ்நாட்டில் தருமபுரி மாவட்டம், தருமபுரியில் இருந்து பென்னாகரம் செல்லும் சாலையில் ஆறு கிலோமீட்டர் தொலைவில் ஆட்டுக்காரன்பட்டி என்ற  இடத்தில் உள்ளது. 

## துறைகள்
இக்கல்லூரியில் பின்வரும் துறைகளின் கீழ் 13 இ்ளங்கலை பட்டபடிப்புகளும், 6 முதுகலை நிலை பட்டபடிப்புகளும் வழங்கப்பட்டு வருகின்றன.
### இளங்கலை
*தமிழ் 
*ஆங்கிலம்
*வரலாறு
*கணிதம்
*வேதியியல்
*இயற்பியல்
*கணினி அறிவியல்
* கணினி பயன்பாட்டியல்
*தாவரவியல்
*விலங்கியல்
*வணிகவியல்
*வங்கி மேலாண்மை
### முதுகலை
*ஆங்கிலம்
*கணிதம்
*வேதியியல்
*இயற்பியல்
*கணினி அறிவியல்
*வணிகவியல்
### ஆய்வியல் நிறைஞர்
*ஆங்கிலம்
*கணிதம்
*வேதியியல்
*இயற்பியல்

## பிற கல்வி நிறுவனங்கள்
* ஜெய் ஸ்ரீ  வெங்கடேஷ்வரா கல்வியியல் கல்லூரி
* ஸ்ரீ கோகுல கிருஷ்ணா கல்வியியல் கல்லூரி
* 
## சான்றுகள்

## வெளி இணைப்புகள்
[யூடியூபில் ஜெய் ஸ்ரீ வெங்கடேஷா கலை மற்றும் அறிவியல் கல்லூரி https://www.youtube.com/watch?v=Qvq_PJtEEpU]

பகுப்பு:தருமபுரி மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
அராகனின் கத்தரீன்

**அராகனின் கத்தரீன்** (Catherine of Aragon; 16 திசம்பர் 1485 - 7 ஜனவரி 1536), இங்கிலாந்தின் அரசியாக 1509-யிலிருந்து 1533 வரை ஆட்சி புரிந்தார் மற்றும் இவர் இங்கிலாந்தின் எட்டாம் ஹென்றியின் முதல் மனைவியாக இருந்தார். இவர்களது திருமணத்திற்கு முன்பு, கத்தரீன், ஹென்றியின் அண்ணன் ஆர்தரின் விதவையாக இருந்தார்.

கத்தரீன் அராகனின் ஃபெர்டினாண்ட் மற்றும் காஸ்டிலின் இசபெல்லாவின் இளைய மகள் ஆவார். இவர் மூன்று வயதில், இங்கிலாந்தின் இளவரசர் ஆர்தருடன் நிச்சயிக்கப்பட்டார்.இருவரும் 1501 இல் திருமணம் செய்து கொண்டனர், ஆனால் ஆர்தர் சில மாதங்களுக்குப் பிறகு 1502 இல் மாண்டார். கத்தரீன் அடுத்த 7 வருடங்கள் இங்கிலாந்தில் வறுமையில் வாழ்ந்தார். 1507 இல் ஸ்பானிஷ் தூதராக இங்கிலாந்தில் பணியாற்றினார், இதனால் கத்தரீன் ஐரோப்பாவின் முதல் பெண் தூதராக ஆனார்.

1509 இல் கத்தரீன் ஆர்தரின் இளைய சகோதரான ஹென்றியை மணந்தார். இந்த திருமணம் இங்கிலாந்து அரசியல் நலனுக்காக நடைபெற்றது என்றாலும், ஹென்றி தனது மனைவியை நேசித்ததாக கூறப்படுகிறது. 1510 முதல் 1518 வரை, கத்தரீன் ஹென்றியுடன் ஆறு குழந்தைகளைப் பெற்றெடுத்தார், அதில் ஒருவரான இளவரசி மேரி மட்டுமே முதிர்வயது வரை உயிர் வாழ்ந்தார். 1513 இல் ஹென்றி பிரான்சில் இருந்தபோது ஆறு மாதங்களுக்கு கத்தரீன் இங்கிலாந்தின் பிரதிநிதியாக பணியாற்றினார். இந்த காலகட்டத்தில், ஹென்றி தனது அரசவையில் உள்ள பெண்களுடன் பாலியல் தொடர்பு கொள்ள ஆரம்பித்திருக்கலாம்.

சுமார் 1525ஆம் ஆண்டில், தனது ஆசை நாயகியாக ஆக மாற மறுத்த கத்தரீனின் பணியாள் ஆன ஆன் பொலின் மீது ஹென்றி மோகம் கொண்டார். மேலும் கத்தரீனுடனான அவரது திருமணத்தில் அதிருப்தி அடைந்தார், ஏனெனில் அவர்களுக்கு இது வரை ஒரு புதல்வன் கூட பிறக்கவில்லை. எனவே ஹென்றி கத்தரீன் உடனான தனது திருமணத்தை ரத்து செய்து ஆனை திருமணம் செய்ய விரும்பினார். பாப்பரசர் ஏழாவது கிளெமென்ட் அவர்களின் திருமணத்தை ரத்து செய்ய மறுத்தபோது, ​​மத விஷயங்களில் மேலாதிக்கத்தை தனது கையில் எடுத்துக் கொண்டு ஹென்றி அவரை மீறினார். 1533 இல் அவர்களின் திருமணம் செல்லாது என்று அறிவிக்கப்பட்டு பாப்பரசரின் அனுமதியின்றி இங்கிலாந்தில் உள்ள மதகுருமார்களின் தீர்ப்பின் பேரில் ஹென்றி ஆனை மணந்தார். இங்கிலாந்தில் உள்ள தேவாலயம் மேலாதிக்க தலைவராக ஹென்றியை ஏற்க கேத்தரின் மறுத்தார், தன்னை மன்னரின் உண்மையான மனைவியாகவும் ராணியாகவும் கருதினார். மேலும் இங்கிலாந்து மக்களுக்கு இடையே அனுதாபத்தை ஈர்த்தார்.

இருந்தபோதிலும், ஹென்றி கத்தரீனை தனது இறந்த அண்ணன் ஆர்தரின் மனைவியாக வேல்ஸின் இளவரசி பதவிக்கு தாழ்த்தினார்.பின்னர், ஹென்றியின் உத்தரவின் பேரில் கத்தரீன் அரசவையில் இருந்து வெளியேற்றப்பட்டார். கத்தரீன் தனது மீதமுள்ள நாட்களை கிம்போல்டன் கோட்டையில் கழித்தார், ஜனவரி 1536 இல் புற்றுநோயால் இறந்தார். இங்கிலாந்து மக்கள் கத்தரீன் மீது மிகுந்த மரியாதை வைத்திருந்தனர், அவரது மரணம் மிகப்பெரிய துக்கத்தை ஏற்படுத்தியது. அவரது மகள் மேரி 1553 இல் தனது உரிமையிலே முதல் இங்கிலாந்து அரசி ஆனார்.

## வெளி இணைப்புகள்

* 
* Catherine of Aragon's divorce papers and other Tudor treasures online to mark the 500th anniversary of Henry&nbsp;VIII's accession
* tudorhistory.org – An overview of her life, accompanied by a portrait gallery
* englishhistory.net – An in-depth look at her life and times

பகுப்பு:1485 பிறப்புகள்
பகுப்பு:1536 இறப்புகள்
பகுப்பு:ஆங்கிலேய உரோமன் கத்தோலிக்கர்கள்
வீச்சு (துடுப்பாட்டம்)

துடுப்பாட்டத்தில் **வீச்சு** *(Delivery)* என்பது ஒரு பந்து வீச்சாளர் மட்டையாடுபவரை நோக்கி பந்துவீசும் நிகழ்வைக் குறிக்கிறது. களத்தடுப்பு செய்யும் அணியில் இருந்து ஒருவர் வந்து  பந்துவீசுவார். ஆறு வீச்சுகளை உள்ளடக்கியது ஒரு நிறைவு *(Over)* ஆகும். 

வீசுகளத்தில் மட்டையாடுபவருக்கு நேரெதிரே உள்ள முனையில் இருந்து பந்து வீச்சாளர் தனது இடது அல்லது வலது கை கொண்டு பந்து வீசுவார். 

## வீச்சு வகைகள்
பொதுவாக பந்து வீச்சாளர்களை வேகப்பந்து வீச்சாளர்கள் மற்றும் சுழற்பந்து வீச்சாளர்கள் என்று இருவகைகளாகப் பிரிக்கலாம். வீசப்படும் பந்து நிலத்தில் பட்டு எழும்பி மட்டையாளரை நோக்கிச் செல்லும் தூரம் *வீச்சின் நீளம்* என்று அழைக்கப்படுகிறது. இந்த நீளத்தின் வரம்பு குத்து வீச்சில் இருந்து நேர்க்கூர் வீச்சு வரை இருக்கும். 

ஒரு வீச்சாளர் பந்து வீசுவதற்கு பல்வேறு முறைககளைக் கையாள்வார். அவை வீச்சின் நுட்பம், பந்து வீச்சாளர் தன் கை மற்றும் விரல்களைப் பயன்படுத்தும் விதம், பந்தின் விளிம்பைப் பயன்படுத்தும் விதம், பந்தைக் கையில் நிலைநிறுத்தும் விதம், இழப்பை நோக்கி பந்து வீசும் விதம், பந்தின் வேகம் மற்றும் பந்து வீச்சாளரின் தந்திரமான நோக்கம் போன்ற பண்புகளால் வேறுபடுகின்றன.

வீச்சு முறைகள்:
*சுழல் வீச்சுகள்
**காற்சுழல் (Leg spin)
**விலகுசுழல் (Off spin)
*வேக வீச்சுகள்
**துள்ளு வீச்சு (Bouncer)
**மாறு வீச்சு (Swing)
**விரைவுச்சுழல் (Cutter)
**நேர்க்கூர் வீச்சு (Yorker)

## முறையற்ற வீச்சு
முறையற்ற வகையில் பந்துவீசுவது *முறையற்ற வீச்சு* என்று அழைக்கப்படுகிறது. இது நிறைவில்  ஒன்றாகக் கணக்கிடப்படாது. எனவே அதை ஈடுகட்ட பந்து வீச்சாளர் கூடுதலாக ஒரு பந்து வீச வேண்டும். அத்துடன் மட்டையாடும் அணிக்குக் கூடுதலாக ஒரு ஓட்டம் வழங்கப்படும். முறையற்ற வீச்சில் பிழை வீச்சு *(no ball)* மற்றும் அகல வீச்சு *(wide)* என்று இரு வகைகள் உள்ளன.

## மேற்கோள்கள்

பகுப்பு:துடுப்பாட்ட சொல்லியல்
பகுப்பு:துடுப்பாட்டம்
மதுரை பாந்தர்ஸ்

**மதுரை பாந்தர்ஸ்** ( *சியாச்செம் மதுரை பாந்தர்ஸ்* என்றும் அழைக்கப்படுகிறது) என்பது தமிழ்நாடு பிரீமியர் லீக்கில் (டி.என்.பி.எல்) மதுரை நகரத்தை பிரதிநிதித்துவப்படுத்தும் இருபதுக்கு 20 கிரிக்கெட் அணியாகும். 

தமிழ்நாடு பிரீமியர் லீக்கின் முதல் இரண்டு ஆண்டுகளில் **மதுரை சூப்பர் ஜயண்ட்ஸ்** என்று அழைக்கப்பட்ட இந்த அணி, தொடரின் தோல்விகரமான அணியாக இருந்தது.  டி.என்.பி.எல் இன் மூன்றாவது பதிப்பில், இந்த அணி சீயாச்செம் டெக்னாலஜிஸால் வாங்கப்பட்டது, மேலும் அந்த பதிப்பில் டி.என்.பி.எல் இன் சாம்பியனாக உருவெடுத்தது.  அணியின் தற்போதைய உரிமையாளர் பூஜா தாமோதரன். அணியின் தலைமை பயிற்சியாளர் டி.கணேஷ், கேப்டன் ***[[அருண் கார்த்திக்]]*** ஆவர்.  

## அணி

* அருண் கார்த்திக் (கேப்டன்) 
* ஆதித்யா கிரிதர் 
* ஆகாஷ் சும்ரா 
* ஷிஜித் சந்திரன் 
* ஜே ஜாபஸ் மோசஸ் 
* சுதன் காண்டீபன் 
* சபின் கர்னாவர் 
* ஆர் கார்த்திகேயன் 
* எல் கிரண் ஆகாஷ் 
* ஜே கவுசிக் 
* டி.டி லோகேஷ் ராஜ் 
* ஆர் மிதுன் 
* எஸ்.வி.முருகானந்தம் 
* ஆர் நிலேஷ் சுப்பிரமணியன் (குச்சக்காப்பாளர்) 
* எம்.எஸ் பிரமோத் 
* தாமோதரன் ரோஹித் 
* ஏ. சரத் ராஜ் 
* என் செல்வ குமரன் 
* ரஹில் ஷா 
* அபிஷேக் தன்வார் 
* தலைவன் சர்குனம் 
* துஷார் ரஹேஜா 
* வருண் சக்ரவர்த்தி 
* டி வீரமணி  

## சாதனைகள்

* திண்டுக்கல் டிராகன் அணியை வீழ்த்தி 2018 ஆம் ஆண்டின் டிஎன்பிஎல் பதிப்பை மதுரை பாந்தர்ஸ் வென்றது.   
* தமிழ்நாடு பிரீமியர் லீக்கின் முதல் இரண்டு ஆண்டுகளில்  தொடரின் தோல்விகரமான அணியாக இருந்தது. விளையாடிய 14 ஆட்டங்களில் எந்த வெற்றியும் பெறவில்லை என்பது குறிப்பிடத்தக்கது.  

## குறிப்புகள்

பகுப்பு:தமிழ்நாடு பிரீமியர் லீக்